Á miðvikudag var gengið frá samkomulagi um stuðning Akraneskaupstaðar við Snorrastofu í Reykholti . Gunnar Sigurðsson forseti bæjarstjórnar Akraness og Bergur Þorgeirsson forstöðumaður Snorrastofu undirituðu samkomulagið í húsnæði Snorrastofu í gamla Héraðsskólanum í Reykholti . Bæjarráð Akraness hafði áður samþykkt tillögu menningarmála - og safnanefndar bæjarins um samkomulag við Snorrastofu sem gildir til næstu tveggja ára . Framlag Akraneskaupstaðar til Snorrastofu mun verða um 2,3 milljónir króna . Í samkomulaginu er gert ráð fyrir samstarfi á milli Snorrastofu og Byggðasafnsins að Görðum sem snúa að sameiginlegum málefnum beggja staðanna . Jafnframt gerir samningurinn ráð fyrir að Snorrastofa standi fyrir viðburðum á Akranesi í tengslum við Vökudaga sem höfði sérstaklega til tengsla Akraness við Snorra Sturluson , en eins og kunnugt er var móðir Snorra frá Akranesi .